CELEX: 62010CO0198
Language: hu
Date: 2011-09-09 00:00:00
Title: A Bíróság (hatodik tanács) 2011. szeptember 9-i végzése.#Cassina SpA kontra Alivar Srl és Galliani Host Arredamenti Srl.#Előzetes döntéshozatal iránti kérelem: Corte d'appello di Milano - Olaszország.#Az eljárási szabályzat 104. cikke 3. §-ának első bekezdése - Ipari és kereskedelmi tulajdon - A 98/71/EK irányelv - A formatervezési minták jogi oltalma - 17. cikk - A formatervezési minták védelme és a szerzői jogi védelem halmozódásának kötelezettsége - Nemzeti szabályozás, amely kizárja a szerzői jogi védelmet a hatálybalépését megelőzően a közkincs részévé vált formatervezési minták tekintetében.#C-198/10. sz. ügy.

A Bíróság (hatodik tanács) 2011. szeptember 9‑i végzése – Cassina kontra Alivar és Galliani Host Arredamenti
      (C‑198/10. sz. ügy)
      „Az eljárási szabályzat 104. cikke 3. §‑ának első bekezdése – Ipari és kereskedelmi tulajdon – A 98/71/EK irányelv – A formatervezési minták jogi oltalma – 17. cikk – A formatervezési minták védelme és a szerzői jogi védelem halmozódásának kötelezettsége – Nemzeti szabályozás, amely kizárja a szerzői jogi védelmet a hatálybalépését megelőzően a közkincs részévé vált formatervezési
         minták tekintetében”
      
      Jogszabályok közelítése – Formatervezési minták – 98/71 irányelv – A formatervezési minták védelme és a szerzői jogi védelem halmozódásának elve – Nemzeti jogszabály, amely az annak hatálybalépését megelőzően a közkincs részévé vált formatervezési mintákat akár teljes
         egészében, akár a korábbi használat keretén belül kizárja a szerzői jogi védelem alól valamennyi olyan harmadik személlyel
         szemben, akik már gyártottak és forgalmaztak az e formatervezési mintáknak megfelelően előállított termékeket – Megengedhetetlenség (98/71 európai parlamenti és tanácsi irányelv, 17. cikk) (vö. 24–28., 32–34. pont és a rendelkező rész)
      
      Tárgy
      
         
               Előzetes döntéshozatal iránti kérelem – Corte d'Appello di Milano – A formatervezési minták oltalmáról szóló, 1998. október
                  13‑i 98/71/EK európai parlamenti és tanácsi irányelv 17. és 19. cikkének értelmezése – Nemzeti szabályozás, amely az irányelvet
                  a formatervezési minták szerzői jogi oltalmának bevezetésével ültette át – Valamely tagállam lehetősége az említett védelem
                  nyújtása feltételeinek kiterjesztésére.
               
            Rendelkező rész
      A formatervezési minták oltalmáról szóló, 1998. október 13‑i 98/71/EK európai parlamenti és tanácsi irányelv 17. cikkét úgy
         kell értelmezni, hogy azzal ellentétes egy olyan tagállami szabályozás, amely az e szabályozás hatálybalépését megelőzően
         a közkincs részévé vált formatervezési mintákat kizárja akár teljes egészében, akár a korábbi használat keretén belül az e
         tagállam szerzői jogi jogszabályai által biztosított védelem alól valamennyi harmadik személlyel szemben, akik ezen időpontot
         megelőzően az ország területén már gyártottak és/vagy forgalmaztak az e formatervezési mintáknak megfelelően előállított termékeket.